《江风》
宋代·丘葵

江风淅淅日将暮，庭叶纷纷天已秋。
对酒欲消今夕恨，挑灯又动昔年愁。
月如有意穿窗罅，虫故移声近枕头。
百感关心不通寐，起开尘匣看吴钩。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。